wannaphong/clean_thaiwikipedia huggingface dataset:
# ยาจกซู ตำนานหมัดเมา
ยาจกซู ตำนานหมัดเมา ชื่อภาษาไทยของภาพยนตร์จีนกำลังภายในเรื่อง True Legend  นำแสดงโดย จ้าว เหวินจั๋ว, โจว ซวิ่น, อัน จื้อเจี๋ย, มิเชลล์ โหยว, เจย์ โชว และเดวิด คาราดีน กำกับการแสดงโดย หยวน หวูปิง

 เรื่องย่อ 
ค.ศ. 1861 ในยุคราชวงศ์ชิง ประเทศจีนถูกกองกำลังต่างชาติคุกคามอย่างหนัก จนเกือบสิ้นชาติ ซู ชาน (จ้าว เหวินจั๋ว) เป็นแม่ทัพที่กล้าหาญที่สุดของราชสำนัก ซู ชานได้นำกองกำลังไปช่วยองค์ชายที่ตกเป็นตัวประกันของพวกกบฏได้สำเร็จ และได้บำเหน็จความดีความชอบให้เป็นเจ้าเมือง แต่ซู ชานกลับปฏิเสธ เพราะต้องการไปใช้ชีวิตอย่างสงบและสร้างครอบครัวกับ เสี่ยวหยิง (โจว ซวิ่น) ขณะที่ หยวน ลี่ (อัน จื่อเจี๋ย) พี่ชายของเสี่ยวหยิงและเป็นเหมือนพี่ชายแท้ ๆ ของซู ชาน กลับโดนตำหนิ และได้รับตำแหน่งเจ้าเมืองแทน

5 ปีผ่านไป ซู ชาน และเสี่ยวหยิงมีลูกชายด้วยกันคนหนึ่ง และซู ชานกำลังจะเปิดโรงเรียนสอนวูซูขึ้นมา ขณะเดียวกัน หยวน ลี่ ที่ฝึกวิชาหมัด 5 อสรพิษได้สำเร็จ ก็กลับมาและฆ่าพ่อของซู ชาน เพื่อล้างแค้น และนำตัวเสี่ยว หยิง และลูกชายไป ซู ชานตามไปช่วย แต่ก็ได้รับบาดเจ็บพร้อมกับเสี่ยวหยิง ทั้งคู่ได้รับการช่วยเหลือจาก หมอหยู (มิเชลล์ โหยว) หมอสมุนไพรที่อยู่ตามกลางขุนเขา ร่างกายของซู ชานบาดเจ็บไปทั่ว วิทยายุทธ์ได้ถูกทำลาย พร้อมกับความมั่นใจที่สูญเสียไป

ซู ชาน จึงตั้งปฏิธานว่าต้องกลับเป็นเหมือนเดิมและช่วยลูกชายเอาไว้ให้ได้ ทุก ๆ วัน ซู ชานเอาแต่ฝึกฝนวิชา จนกระทั่งวันหนึ่งก็ได้พบกับ บัณฑิตเฒ่า และ เทพวูซู (เจย์ โชว) 2 สุดยอดฝีมือ  ซู ชานพยายามจะเอาชนะเทพวูซูให้ได้ จนกระทั่งเอาชนะได้ในที่สุด  แต่ว่า เสี่ยวหยิงที่แอบตามไปดู พบว่าแท้ที่จริงแล้วทั้งหมดนั้นเป็นเพียงภาพในจินตนาการของซู ชานคนเดียวเท่านั้น

ต่อมา เสี่ยวหยิงได้หนีไปเพื่อที่จะช่วยเหลือลูกชายด้วยตัวคนเดียว ซู ชานตามไป และได้ประลองฝีมือกับหยวน ลี่ จะสามารถเอาชนะได้ในที่สุด แต่ก็ต้องสูญเสียเสี่ยวหยิงไป นั่นทำให้ซู ชานเสียสติกลายเป็นคนติดเหล้า และร่อนเร่ไปทั่ว  และนั่นคิอจุดเริ่มต้นของตำนานหมัดเมา

หลายปีผ่านไป ซู ชานและลูกชายร่อนเร่ไปจนถึงมณฑลเฮย์หลงเจียง พรมแดนระหว่างจีนกับรัสเซีย ที่นั่น ชาวต่างชาติที่ชื่อ มร.แอนตัน (เดวิด คาราดีน) หมิ่นหยามชาวจีนด้วยการประลองฝีมือชนิดที่เอากันถึงตาย  ซู ชานจึงต้องสู้อีกครั้งเพื่อกอบกู้ศักดิ์ศรีของชาวจีนกลับคืนมา  ทำให้ชื่อของเขาได้กลายเป็นตำนานตราบจนปัจจุบันนี้

 เบื้องหลัง 
True Legend เป็นภาพยนตร์กำลังภายในที่กำกับโดย หยวน หวูปิง ที่มีชื่อเสียงมาจากการกำกับคิวบู๊จาก ภาพยนตร์ไตรภาคชุด The Matrix ภาพยนตร์แอ๊คชั่นไซไฟที่ประสบความสำเร็จอย่างมากของฮอลลีวู้ดที่ได้รับการกล่าวขานว่าเอาการต่อสู้แบบกังฟูหรือวูซูมาผสมกับเทคนิคคอมพิวเตอร์ได้อย่างลงตัว และนับเป็นภาพยนตร์การกำกับเองอีกครั้งของหยวน หวู ปิง หลังจากผลงานเรื่องสุดท้าย คือ Iron Monkey 2 ในปี ค.ศ. 1996 

โดยเป็นเรื่องราวของชีวประวัติ ซู ชาน หรือที่รู้จักกันดีในชื่อของยาจกซู ปรมาจารย์วูซูที่มีตัวตนจริงในประวัติศาสตร์ ผู้เป็นต้นตำหรับวิชามวยหมัดเมาและหมัดงู

นอกจากนี้แล้ว True Legend ยังถือได้ว่าเป็นภาพยนตร์กำลังภายในเรื่องแรกของโลกที่เป็นภาพยนตร์สามมิติ มีนักแสดงชื่อดังมากมายมาร่วมแสดงด้วยในบทประกอบ ได้แก่ เจย์ โชว, มิเชลล์ โหยว และเดวิด คาราดีน ซึ่งถือได้ว่าเป็นภาพยนตร์เรื่องก่อนสุดท้ายในชีวิตของคาราดีนอีกด้วย ก่อนที่จะเสียชีวิตในเดือนมิถุนายน ค.ศ. 2009 ที่ประเทศไทย

แต่ภาพยนตร์เมื่อฉายจริงแล้ว กลับมีฉากที่เป็นสามมิติเพียงประมาณ 30 เปอร์เซนต์เท่านั้นของทั้งเรื่องคอลัมน์ ไปดูมาแล้ว โดย ฟิล์มนัวร์ ในหนังสือพิมพ์ไทยรัฐฉบับวันอังคารที่ 23 กุมภาพันธ์ พ.ศ. 2553
# ผลกระทบภายนอก
ผลกระทบภายนอก (หรือ spillover) ในทางเศรษฐศาสตร์ หมายถึง ผลกระทบต่อกลุ่มบุคคลที่ไม่ได้เกี่ยวข้องโดยตรงกับธุรกรรมทางเศรษฐศาสตร์

ผลกระทบในทางที่ก่อให้เกิดประโยชน์จะเรียกว่า ผลกระทบภายนอกทางบวก (positive externality หรือ external benefit) เช่น การติดตั้งอุปกรณ์ตรวจสอบอัคคีภัยจะก่อให้เกิดผลกระทบทางบวกแก่เพื่อนบ้าน

ส่วนผลกระทบในทางที่ก่อให้เกิดผลเสียจะเรียกว่า ผลกระทบภายนอกทางลบ (negative externality หรือ external cost) เช่น ผลกระทบต่อชุมชนซึ่งเกิดจากการก่อมลภาวะของโรงงาน

ต้นทุนหรือประโยชน์ต่อสังคมที่เกิดจากผลกระทบภายนอกมักจะไม่ถูกนำมาคิดคำนวณในต้นทุนของสินค้าและบริการ จึงทำให้ราคาของสินค้าและบริการมักจะสูงหรือต่ำจนเกินไป ส่งผลให้กลไกตลาดในปัจจุบันยังไม่สะท้อนถึงผลกระทบต่างๆต่อสังคมหรือสภาวะแวดล้อมโดยรวม
# จังหวัดกอแรซ
กอแรซ (,) เป็นจังหวัดที่ตั้งอยู่ในแคว้นนูแวลากีแตนในประเทศฝรั่งเศส ชื่อจังหวัดกอแรซตั้งตามชื่อแม่น้ำกอแรซ ตัวจังหวัดตั้งอยู่ทางตอนกลางค่อนไปทางใต้ของฝรั่งเศสโดยมีตูลเป็นเมืองหลัก ใน ค.ศ. 2019 จังหวัดนี้มีประชากร 240,073 คนPopulations légales 2019: 19 Corrèze, INSEE

กอแรซเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดลีมูแซ็ง (บา-ลีมูแซ็ง)

สถานที่สำคัญและน่าสนใจในจังหวัดกอแรซก็ได้แก่อารามโรมาเนสก์ที่โบลีเยอ-ซูร์-ดอร์ดอญ, อาสนวิหารแม่พระแห่งตูล และเมืองโบราณตูว์แรน

ประชากร
# อีซัวร์
อีซัวร์ (, ฟังเสียง) เมืองอีซัวร์เป็นเมืองหลวงของจังหวัดปุย-เดอ-โดมในแคว้นโอแวร์ญ ทางตอนกลางของประเทศฝรั่งเศส 

อีซัวร์เป็นที่ตั้งของวัดโรมาเนสก์แซ็งโตสเทรอมวน (Saint-Austremoine)
# การสลายให้อนุภาคแอลฟา
Suchocki, John. Conceptual Chemistry, 2007. Page 119.

หรือเขียนเป็น:

อนุภาคแอลฟาคล้ายกับนิวเคลียสฮีเลียม-4 ที่มีเลขมวลและเลขอะตอมเท่ากัน

การสลายให้อนุภาคแอลฟาเหมือนกับการสลายให้กลุ่มอนุภาคอื่นๆเป็นกระบวนการ quantum tunneling พื้นฐาน การสลายให้อนุภาคแอลฟาไม่เหมือนกับการสลายให้อนุภาคบีตา การสลายให้อนุภาคแอลฟาถูกควบคุมโดยปฏิกิริยาต่อกันและกันระหว่างแรงนิวเคลียร์และแรงแม่เหล็กไฟฟ้า

การสลายให้อนุภาคแอลฟาเป็นรูปแบบของการสลายตัวของสารกัมมันตรังสีพบในนิวไคลด์ที่มีน้ำหนักมากเท่านั้น ตัวปลดปล่อยอนุภาคแอลฟาที่เบาที่สุดคือไอโซโทปที่เบาที่สุด (เลขมวล 106–110) ของเทลลูเรียม (ธาตุที่ 52)

เพราะมวลขนาดใหญ่ มีประจุไฟฟ้า +2 และอัตราความเร็วต่ำ เมื่อเทียบกับอนุภาคอื่นๆ อนุภาคแอลฟามักจะมีปฏิกิริยากับอะตอมอื่นๆและสูญเสียพลังงานของมันไป ดังนั้นการเคลื่อนตัวไปข้างหน้าของมันจะถูกหยุดในสองถึงสามเซนติเมตรของบรรยากาศของโลก

ฮีเลียมส่วนมากบนโลก (ประมาณ 99%) เป็นผลมาจากการสลายให้อนุภาคแอลฟาของแร่ที่ทับถมกันอยู่ใต้ดิน แร่ที่ประกอบไปด้วยยูเรเนียมหรือทอเรียม ฮีเลียมถูกนำขึ้นสู่ผิวโลกโดยเป็นผลิตภัณฑ์ที่เหลือของการผลิตก๊าซธรรมชาติ
# ทองไท ราชานนท์
ทองไท ราชานนท์ หรือนายองอาจ นาคเทียม นักมวยสากลชาวไทย เกิดเมื่อ 18 กรกฎาคม พ.ศ. 2531 สถิติการชก 24 ครั้ง ชนะ 14 (น็อค 3) แพ้ 10 

 เกียรติประวัติ 
 เคยชิงแชมป์ต่อไปนี้แต่ไม่สำเร็จ
 ชิงแชมป์ WBO ตะวันออกรุ่นซูเปอร์เฟเธอร์เวทเมื่อ 3 ตุลาคม 2551 แพ้น็อค แอนโทนี่ มาร์เซียล ยก 3 ที่ ฟิลิปปินส์
# จังหวัดดู
ดู (,) เป็นจังหวัดที่ตั้งอยู่ในแคว้นบูร์กอญ-ฟร็องช์-กงเตในประเทศฝรั่งเศส ชื่อจังหวัดดูตั้งตามชื่อแม่น้ำดู ตัวจังหวัดตั้งอยู่ทางตะวันออกของประเทศ โดยมีเบอซ็องซงเป็นเมืองหลัก

สถานที่สำคัญและน่าสนใจในจังหวัดดู ได้แก่ เนินปราสาทเบอซ็องซง, อาสนวิหารนักบุญยอห์นแห่งเบอซ็องซง และปราสาทมงเบลียาร์
# โบลีเยอ-ซูร์-ดอร์ดอญ
โบลีเยอ-ซูร์-ดอร์ดอญ (, ฟังเสียง) เป็นเมืองในจังหวัดกอแรซในแคว้นลีมูแซ็งในประเทศฝรั่งเศส ที่ตั้งอยู่ทางตอนกลางค่อนไปทางใต้ของฝรั่งเศส โบลีเยอ-ซูร์-ดอร์ดอญเป็นเมืองโบราณที่มีแอบบีแซ็ง-ปีแยร์แห่งโบลีเยอ-ซูร์-ดอร์ดอญAnne-Marie Pêcheur et Évelyne Proust - Beaulieu-sur-Dordogne, abbatiale Saint-Pierre - pp.83-103, dans Congrès archéologique de France. 163 session. Corrèze. 2005 - Société Française d'Archéologie - Paris - 2007 ตั้งเด่นริมสระอยู่ท้ายเมือง
# โรงเรียนอัตตัรกียะห์ อิสลามียะห์
โรงเรียนอัตตัรกียะห์ อิสลามียะห์ เป็นโรงเรียนเอกชนสอนศาสนาอิสลามขนาดใหญ่  ตั้งอยู่ที่ ถนนตรีรัตน์ ตำบลบางนาค อำเภอเมือง จังหวัดนราธิวาส เปิดทำการสอน ตั้งแต่วันที่ 11 มิถุนายน พ.ศ. 2506 โดยนายหะยีดาโอ๊ะ หะยีมะดีเยาะ ประธานกรรมการอิสลามประจำจังหวัดนราธิวาสและคณะ เป็นผู้ก่อตั้ง

เริ่มแรกโรงเรียนอยู่ในความอุปถัมภ์ของสำนักงานคณะกรรมการอิสลามประจำจังหวัดนราธิวาส 

ในปีแรกรับเฉพาะนักเรียนชายเท่านั้น และเริ่มรับนักเรียนหญิงเมื่อปีการศึกษา 2507

ในปีต่อ ๆ มาโรงเรียนได้ปรับปรุงระบบบริหารและเพิ่มจำนวนการรับนักเรียนเข้าเรียน ทำให้อาคารเรียนไม่เพียงพอ ทางสำนักงานคณะกรรมการอิสลามประจำจังหวัดนราธิวาส จึงย้ายสถานที่เรียนใหม่ในที่ดินแปลงปัจจุบัน ซึ่งนาย สุริยน ไรวา คหบดีได้อุทิศที่ดินเพื่อเป็นสถานที่สร้างอาคารเรียน ในปีการศึกษา 2512 ทางราชการเริ่มส่งราชการครูมาช่วยสอนวิชาสามัญเป็นปีแรก ทำให้การเรียนการสอนมีประสิทธิภาพยิ่งขึ้น เมื่อในปีการศึกษา 2514 นายหะยีดาโอ๊ะ  หะยีมะดีเยาะ ผู้ก่อตั้งโรงเรียนถึงแก่กรรม จึงให้นายฮารุน หะยีดาโอ๊ะ เข้าดำรงตำแหน่งเจ้าของโรงเรียนแทนโดยมี นายอูมาร์ ตอยิบ เป็นผู้จัดการ

ปีการศึกษา 2525 โรงเรียนเปิดสอนแผนการเรียน วิทยาศาสตร์ - คณิตศาสตร์ และได้เข้าโครงการโรงเรียนผู้นำการใช้หลักสูตร พร้อมเปิดแผนการเรียนสายธุรกิจ (บัญชี) และคหกรรม (การตัดเย็บ) ในระดับมัธยมศึกษาตอนปลาย ในช่วงปีการศึกษา 2527 - 2543 โรงเรียนได้มีการสร้างอาคารเพิ่มขึ้นหลายอาคาร เพื่อรองรับจำนวนนักเรียนที่เพิ่มขึ้นทุกปี จนกระทั่งในปีการศึกษา 2544 ได้ดำเนินการสร้างอาคารเรียนจำนวน 4 ชั้น 20 ห้องเรียน เป็นที่เสร็จเรียบร้อย
# อารามโบลีเยอ-ซูร์-ดอร์ดอญ
อารามโบลีเยอ-ซูร์-ดอร์ดอญ  หรือชื่อเต็มคือ อารามแซ็ง-ปีแยร์เดอโบลีเยอ-ซูร์-ดอร์ดอญ  เป็นแอบบีย์ของคณะเบเนดิกติน ตั้งอยู่ที่เมืองโบลีเยอ-ซูร์-ดอร์ดอญ กอแรซ แคว้นลีมูแซ็ง ประเทศฝรั่งเศส

 ประวัติ 
อารามโบลีเยอ-ซูร์-ดอร์ดอญก็เช่นเดียวกับแอบบีย์ที่อูว์แซร์ชและลีมอฌที่เป็นอารามคณะเบเนดิกตินที่ก่อตั้งมาตั้งแต่คริสต์ศตวรรษที่ 9 และรุ่งเรืองขึ้นมาเพราะตำแหน่งที่ตั้งที่ไม่ไกลจากเส้นทางเซนต์เจมส์ แอบบีย์ก่อตั้งขึ้นราวปี ค.ศ. 855 โดยรูดอล์ฟแห่งตูว์แรน อาร์ชบิชอปแห่งบูร์ฌ นักบวชกลุ่มแรกของอารามมาจากแอบบีที่ซอลีญักไม่ไกลจากลีมอฌ

เมื่ออารามมีฐานะมั่งคั่งขึ้นก็เป็นที่หวั่นเกรงของขุนนางผู้ครองที่ดินในบริเวณนั้นจนบิชอปแห่งลีมอฌต้องมาช่วยป้องกันการรังควาน ในคริสต์ศตวรรษที่ 11 อารามแซ็ง-ปีแยร์ก็ถูกผนวกเข้าเป็นส่วนหนึ่งของอารามกลูว์นี ราวปี ค.ศ. 1095 ก่อได้มีการก่อสร้างอารามขนาดใหญ่ขึ้นและดำเนินต่อมาเกือบห้าสิบปี ในคริสต์ศตวรรษที่ 14 ก็ได้มีการสร้างหอยอดแหลมทางด้านตะวันตกที่ใช้เป็นหอระฆังของเมืองบิวลีไปในตัวด้วย

อารามทรุดโทรมลงเมื่อมาถึงสมัยสงครามร้อยปีที่ทำลายสิ่งต่าง ๆ ในภูมิภาคนี้ไปมาก สงครามศาสนาต่อมาก็ช่วยจบการทำลาย เมืองโบลีเยอและอารามตกไปเป็นของฝ่ายอูเกอโนในเดือนตุลาคม ค.ศ. 1569 และไม่ได้กลับมามีบทบาทอีกจนกระทั่งปี ค.ศ. 1663 เมื่อมาถึงการปฏิวัติฝรั่งเศส อารามก็ถูกยุบและทำลายไปเป็นบางส่วน

 ตัวสิ่งก่อสร้าง 
ตัวแอบบีมีทางเดินกลางที่ยาวสี่ช่วง แขนกางเขน และ บริเวณร้องเพลงสวดขนาดใหญ่ล้อมรอบด้วยจรมุข บริเวณร้องเพลงสวด, แขนกางเขนด้านใต้ และส่วนใหญ่ของทางเดินกลางเป็นสถาปัตยกรรมแบบโรมาเนสก์ที่สร้างมาแต่เดิม หอระฆังและหอกลางสร้างในสมัยต่อมาเป็นแบบกอธิค ความยาวของตัววัด 71 เมตร ส่วนที่กว้างที่สุดที่แขนกางเขน 38 เมตร ทางเดินกลางสูง 17 เมตร และหอกลางสูงขึ้นไปจากนั้นอีก 6 เมตร

สิ่งที่เด่นที่สุดคืองานแกะสลักที่ประตูทางเข้าด้านใต้โดยเฉพาะบนหน้าบันที่เป็นภาพ “การพิพากษาครั้งสุดท้าย” แสดงถึงการมาครั้งที่สองของพระเยซูอย่างมีชัย และการคืนพระชนม์ของพระเยซู บนหน้าบันมีความสูงถึง 2.1 เมตร พระกรกางออกไปเป็นรูปกางเขนขนาบด้วยอัครทูต ตอนบนเป็นทูตสวรรค์ถือมงกุฎและตาปูเหนือพระเศียร ขณะที่เทวดาอื่นเป่าทรัมเป็ตเรียกผู้เสียชีวิตขึ้นมาให้ทำการการตัดสินบุญบาป

สิ่งที่เด่นอีกอย่างหนึ่งคือชั้นแท่นบูชา (Retable) แบบบาโรกที่เป็นไม้ทาทองที่สร้างปี ค.ศ. 1678 ไม่นานหลังจากการรื้อฟื้นอาราม ที่เป็นภาพ “แม่พระรับเกียรติยกขึ้นสวรรค์” สมบัติอื่นของอาราม ก็ได้แก่ “แม่พระและพระกุมาร” และ เรลิกที่เป็นแขนที่ทำด้วยไม้หุ้มด้วยเงินและทองคำเปลว
# เขาเฉียว
เขาเฉียว (ค.ศ. 150 - ค.ศ. 195) มีชื่อในสำเนียงจีนกลางว่าสฺวี่เช่า  มีชื่อรองว่าจื่อเจียง  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นข้าราชการและนักดูลักษณะคนในยุคราชวงศ์ฮั่นตะวันออก

 ประวัติ 

เขาเฉียวเป็นนักดูลักษณะคนชาวเมืองยีหลำ โจโฉซึ่งขณะนั้นอยู่ในวัยฉกรรจ์ได้มาหาเขาเฉียวแล้วถามลักษณะของตนเอง เขาเฉียวจึงนิ่งมิได้พูดอะไร โจโฉจึงถามซ้ำไปอีก เขาเฉียวจึงประเมินโจโฉว่า ท่านมีปัญญามาก จะป้องกันแผ่นดินได้อยู่ แต่มิได้สัตย์ซื่อต่อแผ่นดิน จะเป็นศัตรูราชสมบัติ เขาเฉียวทำนายชะตาชีวิตให้โจโฉ, สามก๊ก ฉบับเจ้าพระยาพระคลัง (หน) เล่ม 1, เจ้าพระยาพระคลัง (หน), สำนักพิมพ์ศิลปาบรรณาคาร, พ.ศ. 2544 โจโฉครั้นได้ฟังคำทำนายก็หัวเราะชอบใจ
# เจ้า เหวินจั๋ว
เจ้า เหวินจั๋ว เป็นนักแสดงและนักศิลปะการต่อสู้ชาวจีนที่เป้นที่รู้จักจากการรับบทเป็นหวง เฟย์หงในภาพยนตร์และรายการโทรทัศน์ที่มีชื่อตัวละครเดียวกัน และในภาพยนตร์ The Blade, True Legend และ God of War

ชีวิตช่วงต้น
เจ้าเกิดที่ฮาร์บิน มณฑลเฮย์หลงเจียง โดยเป็นลูกคนสุดท้องจากลูกชายทั้งสามคน พ่อของเขาเป็นผู้ฝึกศิลปะการต่อสู่ ส่วนแม่เป็นนักวิ่งมืออาชีพที่ทำลายสถิติหญิงที่วิ่งเร็วที่สุดในฮาร์บิน ในช่วงต้นคริสต์ทศวรรษ 1980 เจ้าถูกส่งไปยังสถาบันสอนศิลปะการต่อสู้ที่ฮาร์บินเพื่อฝึกอย่างจริงจัง จากนั้นเขาจึงกลายเป็นสมาชิกอายุน้อยสุดของทีมวูซูฮาร์บินที่จัดตั้งใน ค.ศ. 1985 เขาฝึกท่าวูซูหลายแบบ โดยเชี่ยวชาญในด้าน Tongbeiquan, t'ai chi ch'uan โดยเฉพาะท่า Chen และ Yang

ใน ค.ศ. 1990 เจ้าได้ไปเรียนศิลปะการต่อสู้ต่อมหาวิทยาลัยกีฬาปักกิ่ง เขาเข้าการแข่งขันระดับชายหลายครั้ง โดยได้อันดับ 1 และเหรียญทอง จนเพื่อนในห้องให้ฉายาว่า "จ้าวกังฟู"

งานอาชีพ
ต่อมาในปี ค.ศ. 1991 ผู้กำกับ หยวนขุย ไปพบตัว เจ้า เหวินจั๋วเข้าจึงชวนมาเล่นภาพยนตร์กำลังภายในเรื่อง Fong Sai-yuk ประกบคู่กับ นักแสดงนำที่มีชื่อเสียง คือ หลี่ เหลียนเจี๋ย  ด้วยค่าตัวเพียง 7,500 หยวน และทำให้เจ้า เหวินจั๋ว กลายเป็นดาวรุ่งคนใหม่ในวงการภาพยนตร์แอ๊คชั่น

ต่อมาในปี ค.ศ. 1992  ฉีเคอะ จึงชวนมาเล่นเป็นพระเอกในเรื่อง Once Upon a Time in China IV แทน หลี่ เหลียนเจี๋ย พร้อมเซ็นสัญญาเป็นนักแสดงในสังกัด และได้เล่น Once Upon a Time in China V ในหนึ่งปีหลังจากนั้น  และตามด้วยเรื่อง Green Snake ประกบคู่กับ 2 นางเอก คือ หวังจู่เสียนและจาง ม่านอวี้ 

จากนั้น บทบาทที่เป็นที่รู้จักของเจ้า เหวินจั๋ว คือ การรับท จั่นเจา ในซีรีส์ชื่อดัง เปาบุ้นจิ้น ยอดคนคู่คุณธรรม และบทหวง เฟยหง บทเดียวกับที่ทำให้ หลี่ เหลียนเจี๋ย มีชื่อเสียงขึ้นมา ในซีรีส์ชุด หวง เฟยหง ในปี ค.ศ. 1995-ค.ศ. 1996 และการรับบทเป็น เนี่ยฟง ใน ฟงอวิ๋น ขี่พายุทะลุฟ้า ในแบบซีรีส์ทั้ง 2 ภาค ในปี ค.ศ. 2002 และ ค.ศ. 2004

และได้รับบท ยาจกซู จากภาพยนตร์กำลังภายในเรื่อง True Legend ในปี ค.ศ. 2010 จากการกำกับของหยวน หวูปิง

ชีวิตส่วนตัว
ครั้งหนึ่ง เขาเคยมีความสัมพันธ์กับเหมย์ เยี่ยนฟางในต้น ค.ศ. 1995 แต่ทั้งคู่แยกทางกันใน ค.ศ. 1996

เจ้าแต่งงานกับจาง ตันลู่ที่พบกันใน ค.ศ. 2002
# ทาร์น
__NOTOC__
ทาร์น อาจจะหมายถึง

 ทะเลสาบทาร์น (Tarn (lake))
 จังหวัดทาร์น (Tarn (department))
 แม่น้ำทาร์น (Tarn River)
# เขตบัญชาการนังนัง
เขตบัญชาการนังนัง (พ.ศ. 436 - ค.ศ. 313) เดิมเป็นส่วนมณฑลหนึ่งของอาณาจักรโชซอนโบราณ ภายหลังที่อาณาจักรโชซอนโบราณถูกราชวงศ์ฮั่นของจีนโจมตี พื้นที่เขตนังนังจึงกลายมาเป็นส่วนหนึ่งของราชวงศ์ฮั่นในฐานะหนึ่งในสี่เขตบัญชาการฮั่น (ฮันซากุน) และล่มสลายเมื่ออาณาจักรโกรยอโบราณได้เข้ามาครอบครองพื้นที่ฮันซากุนหลังจากที่ประชากรของเขตนังนังได้อพยพออกจากพื้นที่ไปยังเขตพื้นที่ของรัฐเฉียนเยียน (前燕) ในช่วงปี ค.ศ. 313 หรือในยุคสิบหกรัฐ 

 การตีความใหม่ 
ด้านนักประวัติศาสตร์เกาหลีหลายคนได้ตีความประวัติศาสตร์ซึ่งอ้างอิงจากพงศาวดารสามอาณาจักรหรือ ซัมกุก ซากี โดยอ้างว่าแผ่นดินส่วนนี้ไม่ได้อยู่ภายใต้การปกครองของฮั่นหรือส่วนหนึ่งของฮันซากุน แต่เป็นอาณาจักรอิสระนามว่า อาณาจักรนักรัง (樂浪國) ภายใต้การปกครองของพระเจ้าแชรี (崔理, 최리) และเขตบัญชาการนังนังที่มีอยู่ก่อนแล้วไม่ได้กินพื้นที่เข้ามาถึงคาบสมุทรเกาหลี โดยเป็นการอ้างที่มุ่งเน้นเพื่อปฏิเสธอิทธิพลของจีนโบราณที่เข้ามามีอิทธิพลเหนือคาบสมุทรเกาหลีในช่วงราชวงศ์ฮั่น

 เนื้อหาจากซัมกุกซากี 
พระเจ้าแชรี (ชอยรี) ได้ขึ้นเป็นกษัตริย์หลังจากประกาศเอกราชจากราชวงศ์ฮั่นและได้เจริญสัมพันธไมตรีกับราชวงศ์ฮั่น อาณาจักรแพกเจ และจักรวรรดิโกคูรยอ โดยให้เมืองจินยางเป็นเมืองหลวงของอาณาจักรนังนังพร้อมกับสร้างพระราชวังจินยางขึ้น แล้วสถาปนาองค์ราชินีสองพระองค์คือ พระนางฮาซู ตระกูล โม และพระนางจาชิล ตระกูลวัง ในปี ค.ศ. 18 

ตำนานเล่าว่าในสมัยพระเจ้าแชรี มีกลองศักดิ์สิทธิ์ที่เทพดันกุนได้ประทานให้แก่อาณาจักรนังนังนามว่า กลองจามยองโก  เมื่อใดที่มีข้าศึกมารุกราน กลองจะดังขึ้นเอง พระเจ้าแชรีได้สถาปนาองค์หญิงลาฮี พระธิดาของพระองค์ขึ้นเป็นองค์หญิงรัชทายาท แล้วพระราชทานพระนามใหม่ว่า องค์หญิงนังนัง  จนกลายเป็นตำนานพื้นบ้านของผู้คนบนคาบสมุทรเกาหลีที่ได้กล่าวขานเกี่ยวกับความรักระหว่างองค์ชายโฮดงแห่งโคกูรยอและองค์หญิงนังนัง โดยองค์ชายโฮดงได้ใช้ความรักกล่อมให้องค์หญิงนังนังทำลายกลองจามยองโก ครั้นปราศจากกลองศักดิ์สิทธิ์ กองทัพโคกูรยอจึงได้บุกเข้าอาณาจักรนังนัง และเหล่าทหารของนังนังก็ไม่ได้เตรียมตัวรับข้าศึกเพราะไม่ได้ยินเสียงกลอง เมื่อองค์หญิงนังนังเลือกความรักส่วนตัวมาก่อนบ้านเมือง พระเจ้าแชรีจึงสังหารพระธิดาของพระองค์เอง ก่อนจะยอมศิโรราบต่ออาณาจักรโคกูรยอในปี ค.ศ. 32. An Introduction to Classical Korean Literature: From Hyangga to Pʻansori.
# วราภัทร์ เพชรสถิตย์
สิบเอก วราภัทร์ เพชรสถิตย์  เกิดเมื่อวันที่ 8 กุมภาพันธ์ พ.ศ. 2535 เป็นนักแสดงชาวไทย มีผลงานเด่น จากการแสดงในภาพยนตร์เรื่อง หอแต๋วแตก แหกกระเจิง  กองพันครึกครื้น ท.ทหารคึกคัก ละคร วนาลีนอกจากนี้ ยังเป็นทหาร ด้วย ปัจจุบัน ไอซ์สังกัดทหารกองประจำการที่ ร.1 พัน.1 รอ. ทหารมหาดเล็กรักษาพระองค์

การศึกษา
 มัธยมศึกษาตอนต้น โรงเรียนศรีบุณยานนท์
 มัธยมศึกษาตอนปลาย โรงเรียนนวมินทราชินูทิศ หอวัง นนทบุรี
 มหาวิทยาลัยธุรกิจบัณฑิตย์
 มหาวิทยาลัยรามคำแหง
 โรงเรียนนายสิบทหารบก

ผลงาน
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทาง สถานีโทรทัศน์ไทยทีวีสีช่อง 3

| rowspan = "1" align="center"| 2554 ||align="center"| วนาลี ||align="center"| ฤทธิรงค์ 
|-
|}

 ละครโทรทัศน์ทั้งหมดด้านล่างนี้ออกอากาศทาง ช่อง 8

| rowspan = "4" align="center"| 2558 ||align="center"| แหวนทองเหลือง ||align="center"| ร.ต.ท.นิทัศน์ 
|-
|align="center"| หลวงพี่ดิจิตอล ||align="center"| - 
|-
|align="center"| ลิเกหมัดสั่ง ||align="center"| บุญหลง 
|-
|align="center"| มงกุฎริษยา ||align="center"| ดนัย 
|-
|}

 ภาพยนตร์ 

 ภาพยนตร์ ปี พ.ศ.  เรื่อง   รับบทเป็น  หมายเหตุ 2552  แต๋วเตะตีนระเบิด  ไอซ์   หอแต๋วแตก แหกกระเจิง  พู่กัน   2553  กองพันครึกครื้น ท.ทหารคึกคัก  จีวร   2554  เหลือแหล่  เร็กเก้   2555  หอแต๋วแตก แหกมว๊ากกกก  พู่กัน  

แสดงมิวสิกวิดีโอ

มิวสิกวิดีโอ เพลงถามไม่ตรงคำตอบ - หวาย
มิวสิกวิดีโอ โฟร์ - มด
วีซีดีคาราโอเกะ เนโกะจัมพ์

โฆษณา 
 Tros body series (สมรภูมิความหล่อ)
 รองเท้า GoldCity (เป็นอย่างที่คุณอยากเป็น)
 มิรินด้า (เวียดนาม)
true move
citra
listerline
suzuki nex
AP condo
mountain dew
ธนาคารกรุงไทย
เครื่องปรับอากาศ Panasonic
McDonald
น้ำยาปรับผ้านุ่ม Downy
ยาสีฟัน Close Up
# วาร์
__NOTOC__
วาร์ อาจจะหมายถึง

 จังหวัดวาร์ (Var (department))
 แม่น้ำวาร์ (Var (river))
 เทพวาร์ (Vár) - เทพในตำนานเทพเจ้านอร์ส
# อ็องเทรอโว
อ็องเทรอโว (, ฟังเสียง) เป็นเมืองในจังหวัดอาลป์-เดอ-โอต-พรอว็องส์ในแคว้นพรอว็องซาลป์โกตดาซูร์ในประเทศฝรั่งเศส เมืองอ็องเทรอโวตั้งอยู่ทางตะวันออกเฉียงใต้ของฝรั่งเศส 

สิ่งที่น่าสนใจของอ็องเทรอโวคือที่ตั้งของเมืองที่ตั้งอยู่เหนือแม่น้ำวาร์
# จังหวัดตาร์น
ตาร์น (ฝรั่งเศสและ,  หรือ) เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดตาร์นตั้งชื่อตามชื่อแม่น้ำตาร์น ตัวจังหวัดตั้งอยู่ทางตะวันตกเฉียงใต้ของประเทศ โดยมีอาลบีเป็นเมืองหลัก จังหวัดนี้มีประชากร 389,844 คนใน ค.ศ. 2019Populations légales 2019: 81 Tarn, INSEE

สถานที่สำคัญและน่าสนใจในจังหวัดตาร์น ได้แก่
 อาสนวิหารนักบุญเซซีลีอาแห่งอาลบี
 บูร์ลัตส์ ที่มีซากวัดและปราสาทโบราณ
# จังหวัดล็อต
ล็อต (, ; ,) เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดล็อตตั้งชื่อตามชื่อแม่น้ำล็อต ตัวจังหวัดตั้งอยู่ทางตะวันตกเฉียงใต้ของประเทศ โดยมีกาออร์เป็นเมืองหลัก ใน ค.ศ. 2019 จังหวัดนี้มีประชากร 174,094 คนPopulations légales 2019: 46 Lot, INSEE

ประวัติ
ล็อตเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดล็องก์ด็อก ในปี ค.ศ. 1808 บริเวณทางตะวันออกเฉียงใต้ของแคว้นก็แยกตัวไปตั้งเป็นตาร์เนการอนที่เดิมมีเนื้อที่เลยออกไปทางใต้จนไปรวมเมืองมงโตบ็อง

สถานที่สำคัญและน่าสนใจในจังหวัดล็อต ได้แก่ อาสนวิหารกาออร์และปราสาทกัสแตลโน-เบรอเตอนู

 ประชากร 
พัฒนาการของจำนวนประชากรตั้งแต่ ค.ศ. 1801:
# แม่น้ำโรน
แม่น้ำโรน  เป็นแม่น้ำที่ไหลผ่านประเทศสวิตเซอร์แลนด์ไปยังทางมุมตะวันออกเฉียงใต้ของฝรั่งเศส โดยมีต้นแม่น้ำอยู่ที่สวิตเซอร์แลนด์ ที่ไหลมาจากสวิตเซอร์แลนด์ไปยังปากแม่น้ำที่ทะเลเมดิเตอร์เรเนียน แม่น้ำโรนมีความยาวทั้งสิ้น 813 กิโลเมตร แม่น้ำแยกออกเป็นสองแคว คือ "โรนใหญ่" (Grand Rhône) และ "โรนเล็ก" (Petit Rhône)
# ยฺเหวียน เหอผิง
ยฺเหวียน เหอผิง  หรือเรียกว่า หยวิ่น หว่อเผ่ง (Yuen Woo-ping) ตามภาษากวางตุ้ง ผู้กำกับภาพยนตร์กำลังภายในชาวจีนผู้มีชื่อเสียง เกิดเมื่อวันที่ 1 มกราคม ค.ศ. 1945 ที่กวางโจว ในวัยเด็กได้ฝึกฝนวูซูจาก ยฺเหวียน เสียวเทียน ผู้เป็นพ่อ ซึ่งเป็นนักแสดงคิวบู๊เช่นกัน ในทศวรรษ 1960 ได้ย้ายไปฮ่องกงและสั่งสมประสบการณ์ด้วยการเป็นตัวแสดงเสี่ยงแทน ผลงานเรื่องแรกของเขาในการกำกับคิวบู๊คือ Mad Killer (ค.ศ. 1971) หลังจากนั้นได้ก่อตั้งบริษัทของตัวเองขึ้นมา และมุ่งหน้าสู่การสร้างภาพยนตร์โลดโผนสุดคลาสสิกในเวลาต่อมาปี ค.ศ. 1978 ยฺเหวียน เหอผิง ก็ได้กำกับภาพยนตร์เองเรื่องแรก คือ Snake in the Eagle's Shadow (ไอ้หนุ่มพันมือ) และ Drunken Master (ไอ้หนุ่มหมัดเมา) ซึ่งต่อมาได้สร้างนักแสดงที่มีชื่อเสียงขึ้นมาจนถึงปัจจุบันนี้ หลายคน เช่น หลี่ เหลียนเจี๋ย, เฉินหลง, หยาง จื่อฉยง, เจิน จื่อตัน เป็นต้น

ความประสบความสำเร็จอย่างมากจากภาพยนตร์กำลังภายใน ทำให้ชื่อของยฺเหวียน เหอผิง ได้รับความสนใจจากฮอลลีวูด ทำให้สองพี่น้องวาโชสกีเชิญชวนเขาออกแบบฉากต่อสู้ให้กับภาพยนตร์แอ๊คชั่นไซไฟไตรภาคชุด The Matrix (ค.ศ. 1999-ค.ศ. 2003) จากนั้นก็ทำหน้าที่กำกับฉากแอ๊คชั่นให้กับภาพยนตร์เรื่องดังต่าง ๆ เช่น Crouching Tiger, Hidden Dragon (ค.ศ. 2000) ของอังลี และ Kill Bill Vol. 1 & 2 ของ เควนติน ทาแรนติโน, Kung Fu Hustle ในปี ค.ศ. 2004, Fearless ในปี ค.ศ. 2006 รวมถึง The Forbidden Kingdom นำแสดงโดย หลี่ เหลียนเจี๋ย และ เฉินหลง ในปี ค.ศ. 2008

ต่อในปี ค.ศ. 2009 ยฺเหวียน เหอผิง ก็ได้กลับมาทำหน้าที่ผู้กำกับอย่างเต็มตัวอีกครั้ง ในเรื่อง ยาจกซู ตำนานหมัดเมา ซึ่งเป็นภาพยนตร์กำลังภายในสามมิติเรื่องแรกของโลก นำแสดงโดยจ้าว เหวินจั๋ว และโจว ซวิ่น ออกฉายเมื่อต้นปี ค.ศ. 2010 หลังจากผลงานการกำกับเรื่องสุดท้ายก่อนหน้านี้คือ Iron Monkey 2 ในปี ค.ศ. 1996
# นอร์ด
__NOTOC__
นอร์ด อาจจะหมายถึง

 จังหวัดนอร์ (Nord) ของประเทศฝรั่งเศส
 นอร์ด, แคลิฟอร์เนีย (Nord, California)
# จังหวัดตาร์เนการอน
ตาร์เนการอน  เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส จังหวัดตาร์เนการอนตั้งชื่อตามชื่อแม่น้ำตาร์นและแม่น้ำการอน ตัวจังหวัดตั้งอยู่ทางตะวันตกเฉียงใต้ของฝรั่งเศสโดยมีมงโตบ็องเป็นเมืองหลัก ใน ค.ศ. 2019 จังหวัดนี้มีประชากร 260,669 คนPopulations légales 2019: 82 Tarn-et-Garonne, INSEE

สถานที่สำคัญและน่าสนใจในจังหวัดตาร์เนการอน ได้แก่ อาสนวิหารแม่พระรับเกียรติยกขึ้นสวรรค์แห่งมงโตบ็อง

ประชากร
# จังหวัดโรน
จังหวัดโรน  เป็นจังหวัดที่ตั้งอยู่ในแคว้นโอแวร์ญ-โรนาลป์ในประเทศฝรั่งเศส จังหวัดโรนตั้งชื่อตามชื่อแม่น้ำโรน ตัวจังหวัดตั้งอยู่ทางตอนกลางค่อนไปทางตะวันออกของประเทศ โดยมีลียงเป็นเมืองหลัก จังหวัดนี้มีประชากร 464,176 คนใน ค.ศ. 2019Populations légales 2019: 69 Rhône, INSEE

จังหวัดโรนก่อตั้งขึ้นเมื่อวันที่ 12 สิงหาคม ค.ศ. 1793 จากโรเนลัวร์ที่ต่อมาแบ่งออกเป็นจังหว้ดโรนและจังหวัดลัวร์

ประชากร
พัฒนาการของจำนวนประชากรตั้งแต่ ค.ศ. 1801 (รวมเขตมหานครลียง) :
# จังหวัดวาร์
จังหวัดวาร์ (ฝรั่งเศสและ, ,) เป็นจังหวัดที่ตั้งอยู่ในแคว้นพรอว็องซาลป์โกตดาซูร์ในประเทศฝรั่งเศส จังหวัดวาร์ตั้งชื่อตามชื่อแม่น้ำวาร์ ตัวจังหวัดตั้งอยู่ทางตะวันออกเฉียงใต้ของประเทศ โดยมีตูลงเป็นเมืองหลัก จังหวัดนี้มีประชากร 1,076,711 คนใน ค.ศ. 2019Populations légales 2019: 83 Var, INSEE

ประชากร
พัฒนาการของจำนวนประชากรตั้งแต่ ค.ศ. 1801:
# จังหวัดซอม
ซอม  เป็นจังหวัดที่ตั้งอยู่ในแคว้นโอดฟร็องส์ ประเทศฝรั่งเศส ตัวจังหวัดตั้งอยู่ทางตอนเหนือประเทศ มีอาเมียงเป็นเมืองหลัก จังหวัดนี้มีประชากร 570,559 คนใน ค.ศ. 2019Populations légales 2019: 80 Somme, INSEE

สถานที่สำคัญและน่าสนใจในจังหวัดซอม ได้แก่ อาสนวิหารอาเมียง

 ประชากร 
พัฒนาการของจำนวนประชากรตั้งแต่ ค.ศ. 1801:
# รัฐซูเกร
ซูเกร  เป็น 1 ใน 23 รัฐของประเทศเวเนซุเอลา มีเมืองหลวงของรัฐคือเมืองกูมานา รัฐซูเกรมีพื้นที่ครอบคลุม 11,800 ตร.กม. และในปี 2007 มีประชากรราว 916,600 คน เมืองกูมานานั้นนอกจากเป็นเมืองหลวงแล้วยังมีชื่อเสียงด้านชายหาดและยังเป็นเมืองที่มีความสำคัญทางประวัติศาสตร์
# จังหวัดซาร์ต
ซาร์ต (,) เป็นจังหวัดที่ตั้งอยู่ในแคว้นเปอีเดอลาลัวร์ในประเทศฝรั่งเศส ชื่อจังหวัดซาร์ตตั้งตามชื่อแม่น้ำซาร์ต ตัวจังหวัดตั้งอยู่ทางตอนกลางค่อนไปทางเหนือของประเทศ โดยมีเลอม็องเป็นเมืองหลัก

ประวัติ
ในช่วงปลายคริสต์ศตวรรษที่ 18 พวกขุนนางสร้างคฤหาสน์และปราสาทในบริเวณนี้เป็นทางหนีจากปารีส

ซาร์ตเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดแมน ที่ต่อมาแบ่งออกเป็นจังหวัดซาร์ตทางตะวันออก และมาแยนทางตะวันตก

 ประชากร 
พัฒนาการของจำนวนประชากรตั้งแต่ ค.ศ. 1801:
# จังหวัดนอร์
นอร์ (,) เป็นจังหวัดที่ตั้งอยู่ในแคว้นโอดฟร็องส์ในประเทศฝรั่งเศส ตัวจังหวัดตั้งอยู่ทางตอนเหนือสุดของประเทศ โดยมีลีลเป็นเมืองหลัก จังหวัดนี้เป็นจังหวัดที่มีประชากรมากที่สุดของประเทศ โดยมีประชากรใน ค.ศ. 2019 ที่ 2,608,346 คนPopulations légales 2019: 59 Nord, INSEE

นอร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 ที่ก่อตั้งขึ้นจากเคาน์ตีฟล็องดร์และเคาน์ตีแอโน และอัครมุขมณฑลก็องแบรที่ตกมาเป็นของฝรั่งเศสในสนธิสัญญาปี ค.ศ. 1659, ค.ศ. 1668 และ ค.ศ. 1678 ตามลำดับ

สถานที่สำคัญและน่าสนใจในจังหวัดนอร์ก็ได้แก่ มหาวิหารแม่พระแห่งก็องแบรและอารามแซ็งตาม็องที่แซ็งตาม็องเลโซ

 ประชากร
# จังหวัดโอต-โซน
โอต-โซน  เป็นจังหวัดที่ตั้งอยู่ในแคว้นบูร์กอญ-ฟร็องช์-กงเตในประเทศฝรั่งเศส จังหวัดโอต-โซนตั้งชื่อตามชื่อแม่น้ำโซน ตัวจังหวัดตั้งอยู่ทางกลางค่อนไปทางตะวันออกของฝรั่งเศส โดยมีเวอซูลเป็นเมืองหลัก จังหวัดนี้มีประชากร 235,313 คนใน ค.ศ. 2019Populations légales 2019: 70 Haute-Saône, INSEE

 ประชากร
# แบรดลีย์ คูเปอร์
แบรดลีย์ ชาลส์ คูเปอร์  (เกิด 5 มกราคม ค.ศ. 1975) เป็นนักแสดงชาวอเมริกัน มีผลงานภาพยนตร์ ละครเวที ละครโทรทัศน์ เป็นที่รู้จักจากบทบาท ฟิล เวนเนก ในภาพยนตร์เรื่อง The Hangover, บทวิล ทิปปิน จากซีรีส์ทางโทรทัศน์เรื่อง Alias, บทแซกคารี "แซก" ลอดจ์ ในภาพยนตร์ตลกเรื่อง Wedding Crashers, บทไอดาน สโตน ในซีรีส์ทางโทรทัศน์เรื่อง Nip/Tuck และบทโฮลเดน บริสทาว ในภาพยนตร์เรื่อง Valentine's Day คูเปอร์ยังจะแสดงในภาพยนตร์เรื่อง The A-Team